2025. gada Rīgas domes vēlēšanas

**2025. gada [[Rīgas dome]]s vēlēšanas** atbilstoši likumam notika 2025. gada Latvijas pašvaldību vēlēšanu laikā 7. jūnijā.

Vēlēšanās visvairāk balsu ieguva partija Latvija pirmajā vietā (18,16%), bet tā nebija apmierināta ar vēlēšanu rezultātu un mēģināja to apstrīdēt (to pašu darīja arī apvienība "Suverēnā vara"/"Jaunlatvieši"), bet tiesa noraidīja šo prasību.

## Balsošanas sistēma
Latvijas Republikas pilsētas domes un novada domes vēlēšanu likums nosaka, ka pašvaldības ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes.

Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem tad uz saīsinātu laiku — līdz nākamajām noteiktajām pašvaldību vēlēšanām.

Tiesības piedalīties Rīgas domes vēlēšanās ir Latvijas un citu Eiropas Savienības dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Rīgas administratīvajā teritorijā 90 dienas pirms vēlēšanu dienas, vai kuriem Rīgas administratīvajā teritorijā pieder nekustamais īpašums.

## Kandidātu raksturojums

### Dzimums, izglītība, pilsonība
Vēlēšanām bija pieteikti 740 kandidāti — 470 (63,5%) vīrieši un 270 (36,5%) sievietes 16 sarakstos. Augstākā izglītība bija 545 (73,6%) kandidātiem, vidējā izglītība — 178 (24,1%) kandidātiem, bet pamatizglītība — 17 (2,3%) kandidātiem. Visiem 740 kandidātiem bija Latvijas Republikas pilsonība.

### Vecums
Vidējais kandidātu vecums bija 46,7 gadi. Plašākās vecumgrupas vēlēšanās — 41—50 gadu grupa 194 (26,2%), 31—40 gadu grupa 163 (22,0%) un 51—60 gadu grupa 136 (18,4%). Jaunākais kandidāts bija 2006. gadā dzimušais, 18 gadus vecais biedrības "Jaunieši Rīgai" valdes loceklis Arturs Zamerovskis, bet vecākā kandidāte bija 1938. gadā dzimusī, 87 gadus vecā pensionāre Laura Riekstiņa.

### Tautība
456 (61,7%) kandidāti bija reģistrēti kā latvieši, 70 (9,5%) krievi, 8 (1,1%) ukraiņi, 5 (0,7%) poļi, 4 (0,5%) baltkrievi, 3 (0,4%) vācieši, 2 (0,3%) ebreji, 2 (0,3%) lietuvieši un pa 1 kā azerbaidžānis, karēlis, lībietis un tatārs. 186 (25,1%) kandidāti savu etnisko piederību nenorādīja.

## Kandidātu saraksti
No 2025. gada 19. marta līdz 8. aprīlim konkrētos datumos notika kandidātu sarakstu iesniegšana 7. jūnija Rīgas domes vēlēšanām.

Deputātu kandidātu sarakstus Rīgas domes vēlēšanām varēja iesniegt reģistrētas politiskās partijas, reģistrētu politisko partiju reģistrētas apvienības, kā arī divas vai vairākas reģistrētas politiskās partijas, kuras nav apvienojušās reģistrētā politisko partiju apvienībā.

Tiesības piedalīties pašvaldību vēlēšanās kā deputātu kandidātiem ir Latvijas vai citu Eiropas Savienības dalībvalstu pilsoņiem, kuri vēlēšanu dienā sasnieguši vismaz 18 gadu vecumu un reģistrēti Latvijas vēlētāju reģistrā un uz kuriem neattiecas likumā noteiktie kandidēšanas ierobežojumi.

Lai kandidētu Rīgas domes vēlēšanās, kandidātu saraksta iesniegšanas dienā deputāta kandidātam bija jāatbilst vismaz vienam no šiem nosacījumiem, —
pēdējos 10 mēnešus bez pārtraukuma dzīvesvietai jābūt reģistrētai Rīgā, vismaz pēdējos četrus mēnešus jābūt nostrādājušam Rīgā kā darba ņēmējam vai pašnodarbinātai personai vai Rīgā ir jāpieder nekustamajam īpašumam.

### Kandidātu saraksti

## Vēlēšanu rezultāti

## Priekšvēlēšanu aptaujas

### Partiju reitingi
thumb|800px|center|Priekšvēlēšanu aptauju rezultātu vizuāls attēlojums

## Atsauces

## Ārējās saites
* CVK mājaslapa